Really Don't Care

"Really Don't Care" (בעברית: באמת לא אכפת לי) הוא שיר של הזמרת האמריקאית דמי לובאטו בשיתוף עם הזמרת האנגלית שר לויד. השיר יצא ב-20 במאי 2014, מתוך האלבום הרביעי של לובאטו, Demi. השיר נכתב על ידי לובאטו ולויד עם קרל פאלק, סוון קוטצ'ה ורמי יעקוב, והופק על ידי קוטצ'ה ויעקוב. "Really Don't Care" הגיע למקום ה-26 במצעד בילבורד הוט 100 האמריקאי ולמעמד פלטינה כפולה במדינה.

כתיבה 
"Really Don't Care" הוא שיר פופ שנמשך 3 דקות ו-21 שניות. השיר נכתב במפתח של G מינור. לובאטו במקור כתבה את השיר הזה כשיר פרידה. היא רצתה להפוך את השיר ליותר מעצים. היא אמרה "אני רציתי להפוך את השיר ליותר מעצים. כאשר חשבתי על המילים 'really don't care', זה גרם לי לחשוב על בריונות, ועל בני קהילת הלהט"ב המתמודדים איתה לעיתים קרובות, אבל הם מקבלים את עצמם".

ביקורות 
המבקר של בילבורד ג'ייסון ליפשוץ שיבח את ביטחונה של לובאטו בשיר. הוא בנוסף הגיב בחיוב על המיקום של השיר ברשימת השירים באלבום (Demi), וציין כי "Really Don't Care" הוגש כ "הקלה קלילה" לאחר שירים כבדים ועצובים. סאם לנסקי מאתר Idolator תיאר את השיר כ"שיר נועז שלא ניתן לעמוד בפניו". לעומת זאת, מלינדה ניומן מאתר HitFix טענה שהשיר כללי מידי, בהשוואה לשיר "I Love It" של איקונה פופ (2012).

וידאו-קליפ

רקע ותקציר 
הקליפ הרשמי יצא ב-26 במאי 2014, ובנוסף היא העלתה הצצות ("טיזרים") קטנות לחשבון היוטיוב שלה. בקליפ אורחו מספר מפורסמים כגון ג'ון טיילור, טרוויס בייקר ווילמר ולדראמה (שהוא גם בן זוגה של לובאטו).

סרטון מילים 
קליפ של מילות השיר יצא ב-14 במאי 2014 בחשבון היוטיוב (Vevo) של לובאטו. הסרטון כולל את המילים של השיר מעל מספר מעריצים ברזילאים של לובאטו העושים ליפ-סינק למילות השיר. במהלך צילומי הסרטון, מפתיעה לובאטו את מעריציה ומגיעה אליהם.

הופעות חיות 
לובאטו הופיעה עם שיר זה במספר הופעות לפני שהוא יצא באופן רשמי. השיר גם נכלל בשני סיבובי ההופעות של לובאטו, "The Neon Lights Tour" ו "Demi World Tour".

מיקומי שיא

מצעדים שנתיים

תארים

קישורים חיצוניים

הערות שוליים 

שירי 2013
סינגלים מ-2014
שירי דמי לובאטו
שירים באנגלית
שירים שנכתבו על ידי דמי לובאטו
שירים שנכתבו על ידי סוואן קוטצ'ה
שירים שנכתבו על ידי קרל פאלק
שירים שנכתבו על ידי רמי יעקב
שירים שהופקו על ידי רמי יעקב
שירי להט"ב
שירי לפידים
שירים על בגידה: מעילה באמון
שירים על בריונות
שירים עם נושאים פמיניסטיים
זוכי פרס בחירת הנוער: שירים
סינגלים שהגיעו למקום הראשון במצעד שירי הדאנס קלאב
סינגלים בהוצאת הוליווד רקורדס